Handsakke vs skoene
JY LEES NOU Handsakke vs skoene
Dis glo amptelik: Vir vroue is handsakke die nuwe skoene. (Vir 'n man is dit al geruime tyd sy laptop en sy kinders se PlayStation.)
Natuurlik bevraagteken jy dit. Sy loop al jare met net twee handsakke rond - een oor haar skouer vir kleiner goed (soos haar beursie, selfoon, pakkie sneespapier, grimeersakkie en juwelesakkie met haar ouma se pêrels, netnou breek hulle by die kluis by die huis in, en diverse ander nodige dingetjies), en een vir groter goed (soos alles wat nie in die sak oor haar skouer pas nie).
"'n Mens gaan werk toe in jou loopskoene en dra jou werkskoene in jou handsak. Dan kan jy makliker die motor se koppelaar intrap en flink loop van die parkeerterrein tot by die werk, waar jy net skoene omruil en dan stap jy daar in op jou stilettos - voilà! Ál die vroue in New York doen dit."